Vi har haft en fantastisk uge i lejligheden. Beliggenheden er perfekt for at udforske Rom. Den centrale beliggehed betyder, at man kan nå alt til fods, men buslinier og Metro findes også indenfor 200 meter fra lejligheden. Lejligheden er beliggende i flot traditionel bygning i trygt kvarter. Lejligheden er hyggelig og smagfuldt indrettet. Billederne beskriver præcist hvorledes lejligheden ser ud og der er mange detaljer, der hæver oplevelsen. Vi var en familie på 5 personer og havde stor glæde af, at lejligheden kan deles i to, så vi havde to afdelinger med hvert sit badeværelse og køkken. Vi anvendte dog kun det ene køkken. Lejligheden fremstår total ny og rengjort. Vi kan bestemt anbefale lejligheden og kommer gerne igen og besøger lejligheden og de venlige og imødekommende værter.